
ПРАВИЛА
ЗА ОТПУСКАНЕ НА СТИПЕНДИИ В ПГ „ИВАН С. АКСАКОВ“ ЗА ПЪРВИЯ СРОК НА УЧЕБНА 2023/2024 ГОДИНА
І.Разпределение на средствата по видове стипендии

1. Месечна стипендия за постигнати образователни резултати
· При успех от 5,90 до 6.00 – 50 лв
· При успех от 5,50 до 5,89 – 40 лв
 2.Месечна стипендия за подпомагане достъпа до образование – 35 лв
 3.Месечна стипендия за подпомагане на ученици с трайни увреждания – 35 лв
4.Месечна стипендия за ученици без родители в това число и с един родител – 35 лв

ІІ. Критерии за допускане до класиране и критерии и показатели  за класиране на учениците за различни видове стипендии

1.Основен критерии за получаване на стипендия за образователни резултати – успехът на ученика.
2.Основен критерии за получаване на стипендия за подпомагане достъпа до образование 
· месечен доход на член от семейството – не по- висок от размера на минималната работна заплата
· минимален успех на ученика – Добър 4.00
3.Месечна стипендия за ученици без родители да се отпуска и на ученици с един родител след представяне на смъртния акт на починалия родител
4.Месечна стипендия на ученици с трайни увреждания се отпуска след представяне на копие от телково решение

III. Размера на всеки вид стипендия и периода за който се отпуска

1. Месечна стипендия за постигнати образователни резултати – отпуска се за всеки срок;
· При успех от 5,90 до 6.00 – 50 лв
· При успех от 5,50 до 5,89 – 40 лв
 2.Месечна стипендия за подпомагане достъпа до образование – 35 лв – отпуска се за всеки срок;
 3.Месечна стипендия за подпомагане на ученици с трайни увреждания – 35 лв – отпуска се за цялата календарна година;
4.Месечна стипендия за ученици без родители в това число и с един родител – 35 лв – оптуска се за цялата календарна година;
5.Учениците с право на стипендия за трайни увреждания и/или без родител могат да получат и 50% от стипендия за постигнати резултати, ако отговарят на условията и подадат заявление

IV.Право на еднократна стипендия

· За преодоляване от ученика на еднократни социални обстоятелства, свързани с достъпа му до образование;
· Постигнати високи резултати в областта на науката, изкуствата и спорта;

1. Размера на еднократната стипендия е до 130 лв
2. Еднократната стипендия се отпуска със заповед на директора на училището въз основа на мотивирано предложение на комисията 
3. Ученикът , получил еднократна стипендия, доказва ползването и по предназначение с разходооправдателен документ и други документи доказващи, че стипендията е използвана по предназначение.
4. Когато предоставената еднократна стипендия не е използвана по предназначение или не е представен документа за това тя се възстановява на училището от ученика или неговите родители.
5. Еднократна стипендия може да се отпусне и на ученик, който получава месечна стипендия.
6. Едни и същи обстоятелства или постижения не може да са основания за получаване и на еднократна стипендия и на целева стипендия за подпомагане достъпа до образование;

V.Документи за кандидатстване 

1. За отпускане на месечна стипендия за постигнати образователни резултати – заявление  от ученика, съгласувано с класния ръководител в частта за успеха на ученика
2. [bookmark: _GoBack]За отпускане на месечна стипендия за подпомагане достъпа до образование – заявление от ученика, служебна бележка за доходите на родителите за периода м.април до м. септември включително, служебна бележка за братя и сестри ако посещават детска градина или училище. Ако родителят е безработен или регистриран в Бюрото по труда той декларира собственоръчно тези обстоятелства като попълва декларация по образец
3. За отпускане на месечна стипендия за ученици с трайни увреждания – актуално решение от ТЕЛК
4. За отпускане на месечна стипендия за ученици без родители или с един родител – смъртен акт на починалия родител;
5. Документите се проверяват от класния ръководител и едва след това се предоставят на училищната комисия – срок 25.10.2023 г

VI.Разглеждане на документите и класиране на учениците

1.Комисията , определена със заповед на директора, разглежда постъпилите документи и в едноседмичен срок извършва класиране и предлага на директора учениците, на които да се отпусне месечна стипендия
2.Директорът на училището представя предложението на комисията на ученическия съвет на училището
3.Директорът със заповед утвърждава предложенията на комисията

